**Изявление на министъра на външните работи на Япония Фумио Кишида по повод обявяването на „Идентификационна зона за въздушна отбрана в Източнокитайско море“ от Министерството на националната отбрана на НР Китай**

1. На 23 ноември 2013 г., Министерството на националната отбрана на НР Китай обяви, че е създало „ Идентификационна зона за въздушна отбрана в Източнокитайско море“ и че самолетите, прелитащи над тази зона трябва да се подчиняват на правилата, зададени от Министерството.
2. Правителството на Япония изразява дълбокото си безпокойство относно установяването на такава зона от Китай и налагането на собствените правила в зоната, опасни действия, които едностранно променят статуквото в Източнокитайско море и ескалират ситуацията и които могат да доведат до неволни последствия в Източнокитайско море.
3. Съобщението, излъчено от китайското Министерство на националната отбрана задължава самолетите, прелитащи в международно въздушно пространство да се подчиняват на негови вътрешни процедури и говори за прибягване до „отбранителни спешни мерки“ на китайските Въздушни сили в случай, че самолет не следва процедурите по инструкция. Обявените мерки неоправдано нарушават свободата на полет в международното въздушно пространство, което е основен принцип на международното право, и ще има сериозно въздействие върху реда на международната авиация. Тъй като много въздушни маршрути пресичат въздушното пространство на Източнокитайско море, Япония е дълбоко обезпокоена от тези мерки от гледна точка на въздействието върху реда и сигурността на гражданската авиация.
4. Обявените мерки нямат каквато и да е валидност за Япония, и Япония изисква от Китай да отмени всякакви мерки, които нарушават свободата на полет в международното въздушно пространство.
5. Освен това, „ зоната“, определена от китайското Министерство на националната отбрана изглежда описва въздушното пространство над островите Сенкаку, неделима част от територията на Япония, като част на китайското „териториално въздушно пространство“. Япония изобщо не може да приеме такова описание.
6. Правителството на Япония вече е отправило протести към Китай, изразявайки гореупоменатите притеснения и е изискало от Китай да отмени тези мерки. Относно обявените от Китай действия, Япония работи и се консултира със съюзника си, САЩ, и ще се координира с други съответни страни и партньори, които имат общи интереси към стабилността и сигурността на региона. Япония, в партньорство с международната общност, ще призове настойчиво Китай да упражнява самоконтрол.
7. Япония ще продължи да отговаря твърдо, но спокойно, на опита на Китай да промени едностранно статуквото чрез принудителни мерки, с решителност да защитава твърдо териториалните си земя, води и въздушно пространство.